Jõuluvana selleaastane kingikott on peaaegu täis. 4+1 kinki  ootavad sõitu üle lahe laiema osa - õe ja tema pere juurde. Varasematel aastatel on see kotike sõitnud isa autoga. Tema veedab nii jõulud kui aastavahetuse seal.    "Mina ei taha teie vahel vahendajaks olla. Sa oled sellel aastal väga inetult käitunud," ütles isa telefoni.    Ma tean, milles seisneb minu "inetult käitumine". Enesekehtestamises. Jään oma arvamuse juurde - mul on õigus hakata ja jääda iseendaks. Ka siis, kui see maksab mulle olematu vanemaarmastuse. Lause, et veri on veest  paksem, meie perekonnas ei kehti.